*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*79. számú előterjesztés*

Bátaszék Város Önkormányzata Képviselő-testületének 2018. március 28.-án,

16 órakor megtartandó ülésére

*Döntés vis maior eseményre pályázat benyújtásáról*

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. irodavezető**Törvényességi ellenőrzést végezte:** Kondriczné dr. Varga Erzsébet jegyző **Tárgyalja:**Pénzügyi és Gazdasági Bizottság: 2018. 03.26. |

***Tisztelt Képviselő-testület!***

A vis maior támogatás felhasználásának részletes szabályairól szóló 9/2011. (II. 15.) Korm. rendelet alapján támogatás igényelhető az egyes természeti károkból adódó, indokolt és szükséges védekezéssel összefüggő kiadások részbeni vagy teljes megtérítésére, a helyi önkormányzat tulajdonában lévő épületben, építményben, partfalban vagy a helyi önkormányzat vagyonkezelésében és az állam tulajdonában lévő, kötelező feladatellátást szolgáló épületben a vis maior események okozta károk helyreállításának és a katasztrófavédelmi szúnyoggyérítéssel összefüggő kiadások részbeni támogatására.

Az igényelhető és megítélhető támogatás maximális mértéke a védekezési költségek, a katasztrófavédelmi szúnyoggyérítés és

a) utak, hidak, komp- és révátkelőhelyek károsodása,

b) pince- vagy partfalomlás, földcsuszamlás,

c) oktatási, kulturális, szociális vagy egészségügyi intézmények épület károsodása,

d) igazgatási, valamint egyéb kötelező feladatok ellátását szolgáló intézmények épületeinek károsodása,

e) ár- és belvízvédelmi vízilétesítmények,

f) közmű és műtárgyai károsodása

esetében felmerülő helyreállítási költségek támogatására vonatkozó vis maior pályázat esetén az elismert költségek 70%-a.

Az Önkormányzat ennél magasabb támogatást nem igényelhet, mivel a kedvezményezett települések besorolásáról és a besorolás feltételrendszeréről szóló kormányrendelet (105/2015. (IV. 23.) Korm. rendelet) mellékletében nem szerepel a település.

1. 2018.03.09. napon értesítést kaptunk, hogy Kövesd Tanya utca 2355 hrsz. előtt a 2333/5 hrsz. területén az esőzések után tölcsérszerű beszakadás jelentkezett. A Fő utcán lévő házak kertjéből pincejáratok nyílnak a Tanya utca területe alá. A beszakadás helye az útburkolat és a járdaburkolat közötti részen található. A további esőzések várhatóan megnövelik a nyílás méretét és az üreg veszélyezteti az épületek, építmények állagát. Az érintett ingatlan tulajdonosok értesítésre kerültek.

A Korm. rendeletben meghatározott módon az ebr42 rendszerben elektronikusan rögzítettük a pályázati adatlapon az adatokat. A helyreállítási munka bruttó becsült költsége 8.120.000,-Ft.

A Korm. rendelet 4. § (3) c) pontja szerint a pályázat kötelező melléklete a képviselő-testület határozata arról, hogy

*ca)* a káreseményhez kapcsolódóan milyen biztosítással rendelkezik,

*cb)* más, a tulajdonában lévő épületben ezt a feladatát nem tudja ellátni,

*cc)* a károsodott épület milyen kötelező önkormányzati feladat ellátását szolgálja,

*cd)* vállalja a károsodott, kötelező feladatot ellátó épületre az 5. § (11) bekezdése szerinti értékkövető biztosítás megkötését,

*ce)* vállalja a károsodott ingatlannak a költséghatékonyság és a megvalósíthatóság szempontjaira tekintettel történő helyreállítását,

*cf)* saját erejéből – részben vagy egészben – a vis maior esemény okozta helyzetet nem tudja megoldani.

Állásfoglalást kértünk a biztosítótól az üggyel kapcsolatban:

„Maga az út nem biztosított vagyontárgy, a telephelyi részletező nem tartalmazza, biztosítási összeget nem határoztak meg rá, így az út kára biztosítási fedezet hiányában nem téríthető.”

A fentiek figyelembe vételével javasoljuk a támogatási kérelem teljes körű benyújtását és a helyreállításhoz szükséges (30%) 2.436.000,-Ft fedezet biztosítását.

Az előterjesztés készítésekor a műszaki szakértő által készített nyilatkozat még nem áll rendelkezésre, mely pontosan tartalmazza a helyreállítás költségét.

1. 2018.03.20. napon észleltük, hogy a Bátaszék 0716/2 hrsz-ú kivett közút (Kövesd bekötő út) állapota jelentősen romlott a téli időjárás (fagyok, jelentős hó mennyiség) következtében és a tavaszi nagy olvadás után. Jelenleg az út balesetveszélyes a megrongálódott pályaszerkezet és a nagy mélységű kátyúk miatt. A károsodott út Kövesd településrészre vezető egyetlen bekötőút, melyen helyi járatos autóbusz is közlekedik.

A Korm. rendeletben meghatározott módon az ebr42 rendszerben elektronikusan rögzítettük a pályázati adatlapon az adatokat. A helyreállítási munka bruttó becsült költsége 40.000.000,-Ft.

A Korm. rendelet 4. § (3) c) pontja szerint a pályázat kötelező melléklete a képviselő-testület határozata arról, hogy

*ca)* a káreseményhez kapcsolódóan milyen biztosítással rendelkezik,

*cb)* más, a tulajdonában lévő épületben ezt a feladatát nem tudja ellátni,

*cc)* a károsodott épület milyen kötelező önkormányzati feladat ellátását szolgálja,

*cd)* vállalja a károsodott, kötelező feladatot ellátó épületre az 5. § (11) bekezdése szerinti értékkövető biztosítás megkötését,

*ce)* vállalja a károsodott ingatlannak a költséghatékonyság és a megvalósíthatóság szempontjaira tekintettel történő helyreállítását,

*cf)* saját erejéből – részben vagy egészben – a vis maior esemény okozta helyzetet nem tudja megoldani.

Állásfoglalást kértünk a biztosítótól az üggyel kapcsolatban:

„Maga az út nem biztosított vagyontárgy, a telephelyi részletező nem tartalmazza, biztosítási összeget nem határoztak meg rá, így az út kára biztosítási fedezet hiányában nem téríthető.”

A fentiek figyelembe vételével javasoljuk a támogatási kérelem teljes körű benyújtását és a helyreállításhoz szükséges (30%) 12.000.000,-Ft fedezet biztosítását.

Az előterjesztés készítésekor a műszaki szakértő által készített nyilatkozat még nem áll rendelkezésre, mely pontosan tartalmazza a helyreállítás költségét.

Kérjük a határozati javaslatok támogatását.

***1.sz. H a t á r o z a t i j a v a s l a t :***

**2333/5 hrsz. területen vis maior támogatás igénylésének benyújtására**

Bátaszék Város Önkormányzatának Képviselő-testülete;

1. a vis maior események okozta károk helyreállítására támogatási kérelem benyújtásával egyetért,
2. felhatalmazza a Bátaszéki Közös Önkormányzati Hivatal Jegyzőjét a támogatási kérelem határidőn belüli benyújtására.

*Határidő:* 2018. április 20.

*Felelős*: Kondriczné dr. Varga Erzsébet jegyző

*Határozatról értesül*:

 Bátaszéki KÖH városüz. iroda

Bátaszéki KÖH pénzügyi iroda

 irattár

***2.sz. H a t á r o z a t i j a v a s l a t :***

**2333/5 hrsz. területen vis maior támogatás igénylésére**

Bátaszék Város Önkormányzatának Képviselő-testülete;

a) nyilatkozik, hogy a káreseményhez kapcsolódóan biztosítással nem rendelkezik,

b) vállalja a károsodott ingatlannak a költséghatékonyság és a megvalósíthatóság szempontjaira tekintettel történő helyreállítását,

c) saját erejéből a vis maior esemény okozta helyzetet nem tudja megoldani

d) a helyreállítás teljes költségére vonatkozó 2.436.000,-Ft összegű önerőt saját forrásként az önkormányzat 2018. évi költségvetésének általános tartalék kerete terhére biztosítja,

*Határidő:* azonnal

*Felelős*: Kondriczné dr. Varga Erzsébet jegyző

*Határozatról értesül*:

 Bátaszéki KÖH városüz. iroda

Bátaszéki KÖH pénzügyi iroda

 irattár

***3.sz. H a t á r o z a t i j a v a s l a t :***

**0716/2 hrsz. területen vis maior támogatás igénylésének benyújtására**

Bátaszék Város Önkormányzatának Képviselő-testülete;

1. a vis maior események okozta károk helyreállítására támogatási kérelem benyújtásával egyetért,
2. felhatalmazza a Bátaszéki Közös Önkormányzati Hivatal Jegyzőjét a támogatási kérelem határidőn belüli benyújtására.

*Határidő:* 2018. április 28.

*Felelős*: Kondriczné dr. Varga Erzsébet jegyző

*Határozatról értesül*:

 Bátaszéki KÖH városüz. iroda

Bátaszéki KÖH pénzügyi iroda

 irattár

***4.sz. H a t á r o z a t i j a v a s l a t :***

**0716/2 hrsz. területen vis maior támogatás igénylésére**

Bátaszék Város Önkormányzatának Képviselő-testülete;

a) nyilatkozik, hogy a káreseményhez kapcsolódóan biztosítással nem rendelkezik,

b) vállalja a károsodott ingatlannak a költséghatékonyság és a megvalósíthatóság szempontjaira tekintettel történő helyreállítását,

c) saját erejéből a vis maior esemény okozta helyzetet nem tudja megoldani

d) a helyreállítás teljes költségére vonatkozó 12.000.000,-Ft összegű önerőt saját forrásként az önkormányzat 2018. évi költségvetésének általános tartalék kerete terhére biztosítja,

*Határidő:* azonnal

*Felelős*: Kondriczné dr. Varga Erzsébet jegyző

*Határozatról értesül*:

 Bátaszéki KÖH városüz. iroda

Bátaszéki KÖH pénzügyi iroda

 irattár